
Notat fra møde med poloråd – 3. april 2024:

Deltagere: Kristian, Michelle, Benjamin, Lisbeth og Kurt

Der er behov for en tættere dialog mellem poloråd og bestyrelsen. Der har gensidigt været en oplevelse af, manglende kommunikation og svar. Vi fik drøftet dette og kan konstatere at det skyldes forskellige forventninger til samarbejdet og nogle uklare aftaler. 

Budget for polo, er afsendt, men ikke modtaget. Kristian vil genfremsende budgettet.

Kursus IceMan, polo tænker at der er givet tilbagemelding om at de er interesseret. Bestyrelsen afventer tilbagemelding. Det aftales, at bestyrelsen kontakter Jan-sport og afklarer om det er muligt at afholde et kursus i november 

Bestyrelsen er afhængig af at få en samlet tilbagemelding på spørgsmål til bestyrelsens mail, da vi ikke agerer som enkeltpersoner, og ikke kan huske alle de små tilbagemeldinger vi får hver gang vi er i klubben. 

Polorådet oplever til gengæld at de ikke får svar på deres henvendelser, en del af problemet er at svar gives til det medlem, der har sendt spørgsmålet, og at svaret ikke altid videredeles med Polorådet. Det aftales, at svar omkring polospørgsmål sendes til den der henvender sig og cc. til Kristian. 

Bestyrelsen har modtaget en henvendelse omkring oprettelse af en konto, hvor sponsorstøtte kan indbetales på, da udbetalinger til enkeltpersoner er skattepligtig for den enkelte. Det aftales, at der oprettes en konto OG at de penge der indgår på kontoen skal være udbetalt inden afslutning af året. Alternativet indgår de i bestyrelsens regnskab. 

Klubben har modtaget et beløb fra Tårnby Kommune, der forudsætter at pengene bruges til det ansøgte formål, og at klubben kan aflægge regnskab for dette. Bestyrelsen har ikke modtaget kopi af ansøgningen, og kan derfor først udbetale til formålet, når vi kender dette – HUSK altid at orientere bestyrelsens ved afsendelser af ansøgninger i klubbens navn. 

